ভ্লগ
ভ্লগ, যা ভিডিও ব্লগ বা ভিডিও লগ নামেও পরিচিত, একধরনের ব্লগ যা ভিডিও মাধ্যমে তৈরি করা হয়। কোনো ভ্লগ ভুক্তিতে ভিডিওর (বা ভিডিও সংযোগের) সাথে লেখা, চিত্র ও অন্যান্য মেটাডাটা যোগ করা হয়। মাত্র একবার শুট করে কিংবা একাধিক অংশ জুড়ে ভ্লগ তৈরি করা হয়। ভ্লগকে অনেকসময় নিজস্বী আকারে রেকর্ড করা হয়।[তথ্যসূত্র প্রয়োজন] বিগত বছরে ভ্লগিং সামাজিক মাধ্যমে এক বড় সম্প্রদায় গড়ে তুলেছে, যার ফলে এটি ডিজিটাল বিনোদনের অন্যতম জনপ্রিয় মাধ্যমে পরিণত হয়েছে। অনেকসময় মনে করা হয় যে বিনোদনমূলক ছাড়াও ভ্লগ চিত্রের মাধ্যমে গভীর প্রসঙ্গ তুলে আনে, যা লিখিত ব্লগ প্রকাশ করতে পারে না।